ისრაელის სახლი
ისრაელის სახლი (ებრ. בית ישראל ბეთ ისრაელ, ინგლ. Israeli House NET) — არასამთავრობო ორგანიზაცია, რომელიც მუშაობს ჰასბარაზე — სახალხო დიპლომატიის გზით ისრაელის სახელმწიფოს პოლიტიკის განმარტებაზე, საინფორმაციო მხარდაჭერასა და მეგობარ ქვეყნებთან ისრაელისა და მსოფლიო ებრაელობის პარტნიორული ურთიერთობების გაღრმავებაზე. ისრაელის სახლი, ჰასბარას ახალი მეთოდის მსოფლიოში დანერგვის მიზნით, საქართველოში განხორციელებული პილოტური პროექტია,  რომელიც ისრაელის წამყვანი პოლიტიკური ძალების — ლიქუდის, ავოდას და ქულანუს ცალკეულ წევრთა მონაწილეობით შეიქმნა.